༄༅། །སྤྱོད་རྒྱུད་སྤྱིའི་རབ་ཏུ་གནས་པའི་ཆོ་ག་བཞུགས་སོ། །
ད་ནི་སྤྱོད་པའི་རྒྱུད་སྤྱིའི་རབ་ཏུ་གནས་པའི་ཆོ་ག་བཤད་པར་བྱ་སྟེ། དེ་ལ་རབ་ཏུ་གནས་
པ་མདོར་བསྟན་པ་ནི། རྟེན་དང་སློབ་དཔོན་གནས་དང་དུས། །ཡོ་བྱད་བཟང་བོ་ཚང་ནས་ནི། །
ཆོ་ག་བཟང་ལ་འཇུག་པར་བྱ། །དེ་ལྟའི་རབ་གནས་ཕན་ཡོན་མཆོག །ཅེས་པ་སྟེ། གང་རབ་ཏུ་
གནས་པའི་རྟེན་བཟང་བོ་དང་། གང་གིས་རབ་ཏུ་གནས་པའི་སློབ་དཔོན་བཟང་བོ་དང་། གང་
དུ་རབ་ཏུ་གནས་པའི་གནས་བཟང་བོ་དང་། གང་གི་ཚེ་རབ་ཏུ་གནས་པའི་དུས་བཟང་བོ་དང་།
གང་ལ་རབ་ཏུ་གནས་པའི་ཡོ་བྱད་བཟང་བོ་དང་། ཇི་ལྟར་རབ་ཏུ་གནས་པའི་ཆོ་ག་བཟང་བོ་
དང་། དེ་ལྟར་རབ་ཏུ་གནས་པའི་ཕན་ཡོན་དང་བདུན་ནོ། །དེ་ལ་རབ་ཏུ་གནས་པའི་རྟེན་བཟང་
བོ་ནི། སྐུ་གསུང་ཐུགས་ཀྱི་རྟེན། མདོ་དང་རྒྱུད་ནས་གསུངས་པའི་ཚད་དང་ལྡན་པ་སྟེ། མདོ་
རྒྱུད་ཀྱི་བསྟན་པ་སྤྱིའི་དབང་དུ་བྱས་ན། སྐུའི་རྟེན་དང་། གསུང་གི་རྟེན་དང་། ཐུགས་ཀྱི་རྟེན་
ནི། དེ་ལ་སྐུའི་རྟེན་ནི་གཉིས་ཏེ། ཆོས་ཀྱི་སྐུ་དང་། གཟུགས་ཀྱི་སྐུའི་རྟེན་ནོ། །དེ་ལ་ཆོས་ཀྱི་
སྐུའི་རྟེན་ནི། ཐུགས་ཀྱི་རྟེན་ཉིད་ཡིན་པས་ལོགས་པ་མེད་དོ། །གཟུགས་ཀྱི་སྐུའི་རྟེན་ལ་གཉིས་
ཏེ། རྒྱན་ཅན་གྱི་གཟུགས་སྐུ་དང་། རྒྱན་མེད་ཀྱི་སྐུའི། རྒྱན་ཅན་གྱི་སྐུ་ལ་གསུམ་སྟེ། ཞི་བའི་
སྐུ་དང་། དྲག་པོའི་སྐུ་དང་། ཁྲོ་ཆགས་ཀྱི་སྐུའོ། །དེ་ལ་ཞི་བའི་སྐུའང་གཉིས་ཏེ། ཕོའི་སྐུ་དང་
མོའི་སྐུའོ། །ཕོའི་སྐུ་ནི་རྣམ་པར་སྣང་མཛད་དང་། མི་སྐྱོད་པ་ལ་སོགས་པའོ། །མོའི་སྐུ་ནི་སྤྱན་
མ་དང་། མཱ་མ་ཀཱི་ལ་སོགས་པའི་སྐུའོ། །ཁྲོ་བོའི་སྐུ་ནི་ཕྱག་ན་རྡོ་རྗེ་།ཁྲོ་བོ་དང་། ཁྲོ་གཉེར་ཅན་
626

།རྣམ་སྣང་མངོན་བྱང་གི་རྒྱུད་གང་དུ་གསུངས་པའི་གནས་ཀྱི་བཀོད་པ། ༼ཧ༽
ལ་སོགས་པའི་སྐུའོ། །ཁྲོ་ཆགས་ཀྱི་སྐུ་ནི་གཤིན་རྗེ་གཤེད་ཡབ་ཡུམ་ཁ་སྦྱོར་གྱི་རྣམ་པ་དང་།
ཡང་ན་ཁྲོ་ཆགས་ཀྱི་ཉམས་དང་ལྡན་པ། བདེ་མཆོག་དང་། ཀྱེ་རྡོ་རྗེ་ལ་སོགས་པའི་ཡབ་ཡུམ་
རྣམས་སོ། །རྒྱན་མེད་ཀྱི་སྐུ་ལ་སོགས་ནི་ཤཱཀྱ་ཐུབ་པ་ལ་སོགས་པ་རབ་བྱུང་གི་ཆ་བྱད་ཅན་གྱི་
སྐུ་རྣམས་སོ། །གསུང་གི་རྟེན་ནི་རྫོགས་པའི་སངས་རྒྱས་ཀྱི་གསུང་རབ་དང་། འཕགས་པ་འོག་
།ཐུགས་ཀྱི་རྟེན་ནི་མཆོད་རྟེན་བརྒྱད་ལ་
མ་གསུམ་གྱི་ལུང་གི་ཆོས་གླེགས་བམ་རྣམས་སོ།
སོགས་པ་མཆོད་རྟེན་རྣམས་སོ། །དེ་རྣམས་ཀྱང་ཤྭ་རིའི་བུ་ལ་སོགས་པས་གཏན་ལ་ཕབ་པའི་
ཚང་
ད་དང་ལྡན་པ་ཁོ་བོས་བཟོ་རིག་པའི་གནས་སུ་བཤད་པ་ལྟ་བུའོ། །དེའང་རྣལ་འབྱོར་གྱི་རྒྱུད་
ཡན་ཆད་ཁོ་ན་ལ་གྲགས་པ། ལྷ་ཕོ་མོ་ཕན་ཚུན་ལག་པ་བཅངས་པ་དང་། པུས་མོ་འཁྱུད་པ་ལ་
སོགས་པ། ཐུན་མོང་མ་ཡིན་པའི་རྟེན་གསུམ་རྣམས་ནི། འདིར་རབ་ཏུ་གནས་པ་རྫོགས་པར་བྱ་
བ་མ་ཡིན་ཏེ། – འདིར་མ་གྲགས་ཤིང་རྟེན་དེ་རྣམས་ཇི་ལྟ་བ་བཞིན་བསྐྱེད་པའི་ཆོ་ག་མེད་པའི་
ཕྱིར་རོ། །འོན་ཀྱང་རྫོགས་པའི་སངས་རྒྱས་རྣམས་ལ། ཡོན་ཏན་བཟང་ན་མེད་པས་ལྷ་ཇི་སྙེད་
པའི་སྐུ་གསུང་ཐུགས་ཐམས་ཅད། རྒྱུད་སྡེ་འདི་ཉིད་ཀྱི་ལྷའི་སྐུ་གསུང་ཐུགས་ཀྱི་རྣམ་པར་སྤྱན་
དྲངས་ནས། རྣམ་པ་འདིས་རབ་ཏུ་གནས་པར་བྱེད་པ་ནི་འགལ་བ་མེད་པ་ཁོ་ནའོ། །གང་གིས་
རབ་ཏུ་གནས་པའི་སློབ་དཔོན་བཟང་བོ་ནི། རྡོ་རྗེ་སློབ་དཔོན་ཆེན་པོར་དབང་སྐུར་བ་ཐོབ་ཅིང་།
དམ་ཚིག་དང་ལྡན་པ། བསྙེན་པ་རྫོགས་པ། ཁྱད་པར་རབ་ཏུ་གནས་པའི་ཆོ་ག་ལ་མཁས་ཤིང་
ནུས་པའོ། །གང་དུ་རབ་ཏུ་གནས་པའི་གནས་བཟང་བོ་ནི། ཡང་ཐོག་དང་། མཆོད་རྟེན་དང་།
གཙུག་ལག་ཁང་དང་། བྲང་ཁང་དང་། ཁྱིམ་དང་། ལྷ་ཁང་ལ་སོགས་པ་གནས་ཁང་ཡིད་
འཕྲོག་པའོ། །གང་གི་ཚེ་རབ་ཏུ་གནས་པའི་དུས་བཟང་བོ་ནི། །དགུན་ཟླ་ཐ་ཆུང་ནས་དབྱར་ཟླ་
འབྲིང་བོའི་བར། ཉི་མ་བྱང་བགྲོད་ཀྱི་དུས་ཟླ་བ་དྲུག་ཡིན་ཏེ། ཉི་མ་རིང་ཞིང་ཆར་ཆུང་བའི་
627

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
དུས་ཡིན་པའོ། །དེ་ལ་ཡང་ཡར་ངོའི་ཚེས་གཉིས་གསུམ་བརྒྱད་བཅུ་གསུམ་བཅོ་ལྔ་རྣམས་
བཟང་ཞིང། གཟའ་སྐར་འཛོམས་ན་མར་གྱི་ངོ་ལ་ཡང་ཉེས་པ་མེད་ལ། འོན་ཀྱང་ཉི་ཤུ་དགུ་དང་
གནམ་སྟོང་ལ་རྟག་པར་མི་བྱའོ། །སྐར་མ་བཟང་བ་ནི། སྣར་མ་མགོ་ལག་རྒྱལ་གྲོ་དབོ། །མེ་བཞི་
ལྷ་མཚམས་སྣོན་དང་སྣུབས། །ཆུ་སྟོད་ཆུ་སྨད་ཁྲུམས་སྨད་དོ། །གཟའ་ཚེས་བཟང་བ་ནི།
གསུམ་པ་དྲུག་པ་བདུན་པ་དང་། །བཅུ་བ་བཅུ་གཅིག་ཟླ་བ་ཤིས། །གཉིས་པ་གསུམ་པ་དེ་
བཞིན་བརྒྱད། །བཅུ་དང་བཅུ་གཅིག་བཟའ་ལག་བཟང་། །གཉིས་དང་བདུན་པ་དེ་བཞིན་དགུ།
དེ་བཞིན་བཅུ་གཅིག་ཕུར་བུ་ཤིས། །དྲུག་བདུན་བཅུ་བ་དོར་བ་ཡི། །པ་ཝ་སངས་ནི་ཀུན་ཏུ་
དགེ །ཡོ་བྱད་བཟང་བོ་ནི། སྦྱིན་བདག་དད་ཅིང་འབྱོར་བ་དང་ལྡན་པས་མཆོད་རྫས་དང་།
མངའ་དབུལ་དང་། སྟོན་མོའི་ཡོ་བྱད་ཐམས་ཅད་སྡིག་དང་མ་འདྲེས་པ་ཚང་མ་གྱ་ནོམ་པ་
བཤམས་སོ། །ཇི་ལྟར་རབ་ཏུ་གནས་པའི་ཆོ་ག་བཟང་བ་ནི། སྦྱོར་དངོས་རྗེས་གསུམ་གྱི་ཆོ་ག་
ཐམས་ཅད་རྒྱུད་ལས་བཏུ་བར་བྱ་ཡི། སློབ་དཔོན་དག་གིས་སྦྱར་བའི་བསྟན་བཅོས་ལས་མ་
ཡིན་ཏེ། ཆོ་ག་ནོར་བ་སྲིད་པའི་ཕྱིར་དང་། ཆོ་ག་དམན་པས་བྱས་པ་ནི་ཉེས་པ་ཆེ་བའི་ཕྱིར་རོ། །
དེ་ལ་ཆོ་ག་གསུམ་སྟེ། རྒྱས་པ་དང་། འབྲིང་དང་། བསྡུས་པའོ། །རྒྱས་པ་ལ་གསུམ་སྟེ། སྦྱོར་
བ་དང་དངོས་གཞི་དང་། རྗེས་ཀྱི་ཆོ་གའོ། །སྦྱོར་བ་ནི་དཀྱིལ་འཁོར་སྔོན་དུ་འགྲོ་བས། རྟེན་
སྦྱང་བཀྲུ་ཞིང་ཕྱི་བ་དང་། །རྟེན་བསྐྱེད་ཡེ་ཤེས་སྤྱན་དྲངས་ལ། བགེགས་བསྐྲད་མཆོད་དེ་
དགུག་གཞུག་བྱ། །རྒྱས་བཏབ་མཆོད་བསྟོད་གཏོར་མ་གཏང་། །སྙན་གསན་མཆོད་བསྟོད་
དངོས་གྲུབ་བླངས། །བཟོད་པར་གསོལ་ཞིང་གཤེགས་སུ་གསོལ། །རྟེན་དགབ་བདག་བསྲུང་སྟ་
གོན་ནོ། །ཞེས་པ་སྟེ། དེ་ལ་དཀྱིལ་འཁོར་གྱི་ཆོ་ག་སྔོན་དུ་འགྲོ་བ་ནི། ནུབ་དང་བོ་ལ་ས་བརྟག་
པ་དང་། བསླང་བ་དང་། སྦྱང་བའི་ས་ཆོག་བྱས་ཏེ། ནུབ་གཉིས་པ་ལ། ལྷ་དང་བུམ་པ་དང་།
628

རྣམ་སྣང་མངོན་བྱང་གི་རྒྱུད་གང་དུ་གསུངས་པའི་གནས་ཀྱི་བཀོད་པ།
སྦྱིན་སྲེག་དང་སློབ་མ་ཡོད་ན་སྟ་གོན་དུ་གནས་པ་བྱས་སྟེ། རྟེན་གསུམ་ཡང་ཤིན་ཏུ་ཆེ་བ་སྤྱན་
དྲང་དུ་འདོད་པ་ཡིན་ན། ལྷའི་ཁང་བ་དེར་སྤྱན་དྲངས་ཏེ། །ཁྲུས་སའི་སྟེགས་བུ་ལ་སོགས་པར་
བཞུགས་སུ་གསོལ་བར་བྱས་ལ། ནུབ་གཉིས་པའི་ཚེ་དཀྱིལ་འཁོར་ཐིག་ཚོན་གྱིས་སྒྲུབ་ཅིང་།
མཆོད་པ་རྒྱ་ཆེར་བཤམ་པ་དང་། ཏིང་ངེ་འཛིན་གྱིས་བསྒྲུབ་ཅིང་། མཆོད་པ་དབུལ་བ་དང་།
བདག་ཉིད་འཇུག་ཅིང་དབང་བསྐུར་བ་རྣམས་བྱས་ནས། འོག་ནས་འཆད་པར་འགྱུར་བའི་
མཆོད་པའི་ཡོ་བྱད་བཤམ་པར་བྱའོ། །དེ་ནས་རྟེན་སྦྱང་བ་ལ་གཉིས་སྟེ། བགེགས་སྦྱང་བ་དང་།
སྡིག་པ་སྦྱང་བའོ། །བགེགས་སྦྱང་བ་ནི་གསུམ་སྟེ། ཞི་བས་སྦྱང་བ་དང་། ཞི་དག་ཕྱེད་མས་སྦྱང་
བ་དང་། དྲག་པོས་སྦྱང་བའོ། །དང་བོ་ནི་གཏོར་མ་ཅི་འབྱོར་བ་བཤམ་པ། ལན་གསུམ་གྱིས་
རྟེན་ལ་སྐོར་ཞིང་། ༀ་སརྦ་བགྷི་ནན། ན་མཿ སརྦ་ཏ་ཐ་གཱ་ཏེ་བྷྱ། བི་ཤྭ་མུ་ཁེ་བྷྱ། སརྦ་དད་ཁང་
ཨུད་ག་ཏེ། སྥ་ར་ཎ་ཨི་མཾ་ག་ག་ནཁཾ་གྲྀཧྞ་དཾ་བ་ལིཾ་ཏ་ཡེ་སྭཱ་ཧཱ། སྐུ་གསུང་ཐུགས་ཀྱི་རྟེན་རབ་ཏུ་
གནས་པར་བྱེད་པ་ལ་བར་དུ་གཅོད་པར་བྱེད་པའི་གདོན་བགེགས་ལོག་པར་འདྲེན་པ་ཐམས་
ཅད། གཏོར་མ་འདིས་ཚིམ་པར་གྱིས་ལ་རང་རང་གི་གནས་སུ་སོང་ཞིག་ཅེས་བརྗོད་ལ་རྔན་པ་
བྱིན་ལ་བགེགས་བསྐྲད་དོ། །ཞི་དྲག་ཕྱེད་མས་སྦྱང་བ་ནི། ཏིང་ལོ་དང་ཆང་བུ་ནི་རྫ་ས་ཞིབ།
སྔགས་སུམ་བྷ་བཟླས་པ་ནི་དྲག་པོ་སྟེ། རྟེན་ལ་གཡས་སྐོར་དུ་ལན་གསུམ་བསྐོར་བར་བྱའོ། །
དྲག་པོས་སྦྱང་བ་ནི། རང་གི་སྙིང་གའི་ཧཱུཾ་གིས་ཁྲོ་བོའི་ཚོགས་སྤྱན་དྲངས་པ་དང་། མཆོད་
བསྟོད་བྱས་ནས། དཀྱིལ་འཁོར་ཆེན་པོའི་ས་གཞི་ལ་གནས་པའི། །ལྷ་ལ་སོགས་པའི་བགེགས་
ཚོགས་ཀུན་ཉོན་ཅིག །ང་ནི་གནས་འདིར་རབ་ཏུ་གནས་པ་སྒྲུབ། །ཁྱེད་རྣམས་འདི་ནས་གཞན་
དུ་འགྲོ་བར་གྱིས། །གལ་ཏེ་ང་ཡི་བཀའ་ལས་འདས་གྱུར་ན། །ཡེ་ཤེས་ཅན་གྱི་རྡོ་རྗེ་འབར་བ
ཡིས། །མགོ་བོ་ཚལ་བ་བརྒྱར་ནི་འགས་གྱུར་ཅིང་། །བགེགས་རྣམས་བརླག་པར་གྱུར་ལ་གདོན་
629

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
མི་ཟ། །ན་མོ། རྩ་བ་དང་བརྒྱུད་པར་བཅས་པའི་དཔལ་ལྡན་བླ་མ་དམ་པ་རྣམས་ཀྱི་བདེན་པ་
དང་། སངས་རྒྱས་ཀྱི་བདེན་པ་དང་། ཆོས་ཀྱིས་བདེན་པ་དང་། དགེ་འདུན་གྱི་བདེན་པ་དང་།
རིག་སྔགས་ཀྱི་རྒྱལ་བོ་ཁྲོ་བོ་རྣམས་ཀྱི་བཀའ་བདེན་པ་དང་། གཟུངས་སྔགས་ཀྱི་རྒྱལ་མོ་ཁྲོ་མོ་
རྣམས་ཀྱི་བདེན་པ་དང་། དཀྱིལ་འཁོར་གྱི་ལྷ་ཚོགས་རྣམས་ཀྱི་བདེན་པ་ཆེན་པོའི་བྱིན་གྱིས་
རླབས་ཀྱིས། དེང་འདིར་སྐུ་གསུང་ཐུགས་ཀྱི་རྟེན་རབ་ཏུ་གནས་པ་ལ། བར་དུ་གཅོད་པའི་
གདོན་བགེགས་ལོག་པར་འདྲེན་པ་ཐམས་ཅད་ཏིང་ལོ་འདིས་སྣང་བ་གྱིས་ཆང་བུ་འདིས་ལམ་
རྒྱགས་གྱིས་ལ། དཔག་ཚད་དང་རྒྱང་གྲགས་སུ་མ་གནས་པར་སོང་བྱེར་ཅིག གལ་ཏེ་མི་འགྲོ་
ན་དེ་བཞིན་གཤེགས་པ་ཐམས་ཅད་ཀྱི་གཉིས་སུ་མེད་པའི་ཡེ་ཤེས་ཀྱི་རྡོ་རྗེས་འབར་བ་འདིས་
མགོ་བོ་ཚལ་བ་བརྒྱར་འགས་པར་གདོན་མི་ཟའོ། །ཨོཾ་སུམ་བྷ་ཞེས་སོགས་བརྗོད་ཅིང་གུ་གུལ་
གྱི་དུད་པས་བདུག ཡུངས་དཀར་གྱིས་བྲབ། མཚོན་ཆ་ལ་སོགས་པས་སྡིགས་ཤིང་བསྣུན་པས།
བགེགས་ཐམས་ཅད་ཁོར་ཡུག་གི་མཐར་བསྐྲད་དེ། དེ་ནས་ན་མཿ ས་མནྟ་བུད་དྷཱ་ནཱཾ། པྲ་པཎྜི་
བཛྲ་ཛྭ་ལ་ཡ་བི་སྤུ་ར་ཧཱུཾ་ཞེས་པའི་སྔགས་རྒྱས་སྤྱི་བོ་དང་། མགྲིན་པ་དང་། སྙིང་ག་དང་། དཔུང་
བ་གཉིས་ལ་རེག་ནས། རྡོ་རྗེ་འབར་བ་རྣམ་པར་འཕྲོ་བའི་གོ་ཆ་བགོ་བ་ལ་སོགས་པ་རང་རང་གི་
རྒྱུད་ལས་གསུངས་པའི་གོ་ཆ་རྣམས་ཀྱིས་བསྲུང་བར་བྱའོ། །སྡིག་པ་སྦྱང་བ་ནི། རྟེན་དང་དཔོན་
སློབ་ཐམས་ཅད་ཀྱི་དོན་ཡིན་ཏེ་བདག་གི་མདུན་དུ་ཏིལ་ནག་པོ། གཡས་སུ་མེ་འབར་བ་གཡོན་
དུ་ཆུ་གཙང་མ་བཞག་ལ། སྙིང་གའི་མ་སྣའི་ཀཾ་གི་འོད་ཀྱིས་སྡིག་སྒྲིབ་ཐམས་ཅད་བསྡུས་སྣ་
སྒོར་བྱུང་སྟེ། ཏིལ་ལ་ཐིམ་པས་སྡིག་པའི་རྣམ་པར་གྱུར། དེ་ནས་ཧཱུཾ་ལས་བྱུང་བའི་ཡེ་ཤེ
འེ་ཡེ་ཤེས་ཀྱི་མེ་
ལ་བསྲེགས་ཤིང་། ༀ་སརྦ་པཱ་བཾ་ད་ཧ་ན་བཛྲ་ཡེ་སྭཱ་ཧཱ། ཞེས་བརྗོད་ལ་གཡས་སུ་ཡེ་ཤེས་ཀྱི་མེ་
ལ་བསྲེགས། གཡོན་དུ་བྱང་ཆུབ་ཀྱི་ཆུ་བོར་སྦྱངས་པར་བསམས་སོ། །བཀྲུ་བ་ནི་རྟེན་གྱི་དྲི་མ་
630

༄༅། །རྣམ་སྣང་མངོན་བྱང་གི་རྒྱུད་གང་དུ་གསུངས་པའི་གནས་ཀྱི་བཀོད་པ།
༼ཧ༽
དང་།
བཟོ་བོ་ལ་སོགས་པའི་མི་གཙང་བ་འཁྲུད་པ་ཡིན་ཏེ། དེ་ཡང་ལུགས་མ་སོགས་ནི་དངོས་
སུ་བཀྲུ། རི་མོ་སོགས་གཟུགས་བརྙན་འཆར་དུ་བཅུག་ལ། རྫས་རེ་རེས་བཀྲུ་ཡི་ཚེ། ༀ་སརྦ་ཏ་
ཐཱ་ག་ཏ་ཀཱ་ཡ་བི་ཤོ་དྷ་ནི་སྭཱ་ཧཱ། ཞེས་བརྗོད་ཅིང་དང་བོར་དྲི་བཟང་གྱི་ཏིལ་མར་གྱིས་བྱུག དེ་
ནས་སྐྱུར་རྩིས་བྱུག་ཅིང་མཉེ། དེ་ནས་མངར་རྩིས་བྱུག དེ་ནས་དྲི་ལྔའི་ཁྲུས་ཆལ་གྱིས་བྱུག དེ་
ནས་འབྲུའི་འདག་ཆལ་གྱིས་བྱུག དེ་ནས་སྨན་ལྔའི་ཁྲུས་ཆལ་གྱིས་བྱུག དེ་ནས་དུར་བའི་པིར་
གྱིས་བྲུས་ལ་དྲི་བཟང་ལ་འབྲུ་མར་ཅུང་ཟད་སྦྱར་བའི་འཇམ་རྩིའི་བུམ་པ་བཟུང་ནས། འདི་ནི་
ཁྲུས་མཆོག་དཔལ་དང་ལྡན། །ཐུགས་རྗེའི་ཆུ་ནི་བླ་ན་མེད། །བྱིན་རླབས་ཡེ་ཤེས་ཆུ་ཡིན་ཏེ། །
ཅི་འདོད་དངོས་གྲུབ་སྩོལ་བར་མཛོད། །ཨོཾ་སརྦ་ཏ་ཐཱ་ག་ཏ་ཨ་བྷི་ཥེ་ཀ་ཏ་ས་མ་ཡ་ཤྲི་ཡེ་ཧཱུཾ།
ཞེས་བརྗོད་ཅིང་བཀྲུའོ། །དེ་དག་སྐུ་ལ་མཚུངས་པ་མེད་པའི་གོས། །ཞེས་བརྗོད་ཅིང་ཐིག་ལེ
ལྔ་བྱས་ལ། སྐུ་ཕྱིའོ། །དེ་ནས་སླར་ཡང་དྲིའི་ཏིལ་མར་གྱིས་བྱུག དག་བྱེད་ལྔས་བསྒོ། དུར་བའི་
པིར་གྱིས་བྲུད་པ་དང་། ཁྲུས་བྱས་ནས་སྐུ་ཕྱི་བ་རྣམས་ཀུན་ཏུ་ཤེས་པར་བྱ་ཞིང་། འདི་ནི་སྦྱིན་
པའི་རང་བཞིན་ཆུ། །སེར་སྣའི་དྲི་མ་སྦྱོང་མཛད་ཅིང་། །གཏོང་བ་དྲི་ཡིས་ལེགས་བསྒོས་ཆུ། །
ཁྲུས་ལེགས་མཛད་ལ་སྐུ་ཁྲུས་གསོལ། །ཨོཾ་སརྦ་ཏ་ཐཱ་ག་ཏ་ཀཉྫི་སྣ་ན་པཱུ་ཛ་མེ་གྷ་ས་མུ་ཏྲ་སྥ་ར་ཎ
ས་མ་ཡ་ཤཱི་ཡེ་སྭ་ཧྭཏྭ། ཞེས་བརྗོད་ཅིང་སྐྱུར་རྩིའི་བུམ་པས་ཁྲུས་བྱའོ། །དེ་ནས། འདི་ནི་ཚུལ་
ཁྲིམས་རང་བཞིན་ཆུ། །ཁྲིམས་འཆལ་དྲི་མ་སྦྱོང་མཛད་པ། །ཚུལ་ཁྲིམས་དྲི་ཡིས་ལེགས་བསྒོས་
ཆུས། །ཁྲུས་ལེགས་མཛད་ལ་སྐུ་ཁྲུས་གསོལ། །སརྦ་ཏ་ཐཱ་ག་ཏ་མ་དྷུ་སྣ་ན་པཱུ་ཛ་མེ་གྷ་ས་མུ་ཏྲ་སྥ་
ར་ཎ་ས་མ་ཡེ་ཤྲཱི་ཧཱུཾ། ཞེས་བརྗོད་ཅིང་མངར་རྩིའི་བུམ་པས་ཁྲུས་བྱའོ། །སརྦ་ཏ་ཐཱ་ག་ཏ་ཡན་
དང་། བཱུ་ཛ་མན་ཀུན་ལ་ཤེས་པར་བྱའོ། །འདི་ནི་བཟོད་པའི་རང་བཞིན་ཆུ། །ཁོང་ཁྲོའི་དྲི་མ་
སྦྱོང་མཛད་ཅིང་། །བཟོད་པ་དྲི་ཡིས་ལེགས་བསྒོས་ཆུས། །ཁྲུས་ལེགས་མཛད་ལ་སྐུ་ཁྲུས་
631

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
གསོལ། །གན་དྷ་སྣ་ན། ཞེས་བརྗོད་ཅིང་དྲིའི་བུམ་པས་ཁྲུས་བྱའོ། །དེ་ནས་འདི་ནི་བརྩོན་འགྲུས་
རང་བཞིན་ཆུ། །ལེ་ལོའི་དྲི་མ་སྦྱོང་མཛད་ཅིང་། །བརྩོན་འགྲུས་དྲི་ཡིས་ལེགས་བསྒོས་ཆུས། །
ཁྲུས་ལེགས་མཛད་ལ་སྐུ་ཁྲུས་གསོལ། །ཕ་ལ་སྣ་ན་ཞེས་བརྗོད་ལ་འབྲས་བུའི་བུམ་པས་ཁྲུས་
བྱའོ། །དེ་ནས། འདི་ནི་བསམ་གཏན་རང་བཞིན་ཆུ། །རྣམ་གཡེང་དྲི་མ་སྦྱོང་མཛད་ཅིང་། །
བསམ